หุ้นแกว่งปิดลดลง 3.81จุด
หุ้นปิดภาคเช้าที่ระดับ 849.97 จุด ลดลง3.81 จุด เหตุนักลงทุนยังคงวิตกกังวลเกี่ยวกับแนวโน้มเศรษฐกิจสหรัฐ หลังยอดสั่งซื้อสินค้าคงทนเดือนมิ.ย.ที่ลดลง
29 ก.ค. 2553

หุ้นปิดภาคเช้าที่ระดับ 849.97 จุด ลดลง3.81 จุด เหตุนักลงทุนยังคงวิตกกังวลเกี่ยวกับแนวโน้มเศรษฐกิจสหรัฐ หลังยอดสั่งซื้อสินค้าคงทนเดือนมิ.ย.ที่ลดลง
ตลาดหลักทรัพย์ปิดภาคเช้าที่ระดับ 849.97 จุด ลดลง  3.81 จุด หรือ -0.45% มูลค่าการซื้อขาย   14,965.41 ล้านบาท โดยช่วงเช้ามีแรงเก็งกำไรหนุนดัชนีขึ้นแตะสูงสุด 858.27 จุด และอ่อนตัวลงต่ำสุดที่ 849.11 จุด นักวิเคราะห์หลักทรัพย์ กล่าวว่า ภาพรวมตลาดหุ้นแก่วงตัวในกรอบ 850-860 จุด เนื่องจากตลาดขาดปัจจัยเด่นสนับสนุนเช่นเดียวกับหุ้นต่างประเทศ หลังจากดัชนีดาวโจนส์เมื่อคืนนี้อ่อนตัวลง-0.38% นักลงทุนยังคงวิตกกังวลเกี่ยวกับแนวโน้มเศรษฐกิจสหรัฐ หลังยอดสั่งซื้อสินค้าคงทนเดือนมิ.ย.ที่ร่วงลงอย่างเหนือความคาดหมาย และเฟด ออกรายงานสรุปภาวะเศรษฐกิจที่สะท้อนให้เห็นว่าการฟื้นตัวทางเศรษฐกิจของสหรัฐเป็นไปอย่างล่าช้า
อย่างไรก็ตามแต่ผลประกอบการของบริษัทจดทะเบียนงวดไตรมาสสองที่ทยอยออกมาดีกว่าคาด เช่น ปูนซิเมนต์ไทยและปตท.สผ.จึงเป็นแรงหนุนหุ้นไทยในช่วงนี้ได้บ้าง แต่นักลงทุนก็อาศัยจังหวะทำกำไรออกมา ส่งผลให้ทิซทางหุ้นในช่วงบ่ายอาจแกว่งตัวเหมือนช่วงเช้าเช่นกัน
บล.ยูไนเต็ด มองว่าดัชนียังมีโอกาสลุ้นการเดินหน้าขึ้นไปทดสอบแนวต้านระดับถัดไปที่ 858 และ 872 จุดได้  แต่เพื่อความไม่ประมาท ผู้เล่นดัชนีระยะสั้นและกลางควรยกจุดหยุดขาดทุนขึ้นต่อเป็น 840 และ 830 จุด ตามลำดับ  นอกจากนี้ปรับลดน้ำหนักลงทุนหุ้นกลุ่มอสังหาริมทรัพย์จากเพิ่มน้ำหนักลงทุนเหลือเพียงปกติเท่านั้น สำหรับหุ้นที่มีมูลค่าการซื้อขายสูงสุด 5 อันดับแรก ได้แก่  TRUE ปิดที่    4.32 บาท ลดลง 0.06 บาท หรือ -1.37% มูลค่าการซื้อขาย  1,171.80 ล้านบาท CPF ปิดที่ 24.00 บาท ลดลง 0.30 บาท หรือ -1.23% มูลค่าการซื้อขาย   1,160.56 ล้านบาท SCB  ปิดที่  88.75 บาท ลดลง 1.75บาท หรือ -1.93% มูลค่าการซื้อขาย   79.79 ล้านบาท PTTEP ปิดที่  148.50 บาท ลดลง 0.50 บาท หรือ -0.34% มูลค่าการซื้อขาย   702.43 ล้านบาท  BTS ปิดที่   0.82 บาท เพิ่มขึ้น 0.01 บาท หรือ +1.23% มูลค่าการซื้อขาย   671.34 ล้านบาท